l a ħ g 2 € Ħej Ħuttaf… Għadni dieħel minn mixja sabiħa fil-kampanja u għandi l-kamera mimlija ritratti ta' fjuri! kos, meta kont tifel il-kotba li kelli tan-natura kollha kienu jgħidu li fix-xitwa n-natura torqod. Imbagħad kont noħroġ mal-familja u x'insib? Madwari kollu ħaxix ġdid u ħdura, u fjuri tan-narċis u qarsu u lellux u buttuniera, u faqqiegħ fid-dell, u mrieżep u żrinġijiet fin-nixxigħat, u tektik ta' pitirrossi kullimkien, u psiepes u zizka u sturnell. Tgħid il-kotba kellhom żball? Le, ir-raġuni kienet li l-istaġuni mhumiex l-istess mad-dinja kollha. Per eżempju fl-ewropa ta' Fuq fix-xitwa tagħmel kesħa tal-waħx u l-borra tiksi l-art ġimgħat u xhur sħaħ. X'ma torqodx in-natura hemmhekk! Imma fl-inħawi tal- Mediterran ix-xitwa mhix daqshekk qalila. Fin-naħat tagħna huwa s-sajf li jaħqar lin-natura bin-nixfa u s-sħana. F'pajjiżi bħal Malta ħafna natura fil-fatt torqod mhux fix-xitwa imma fis-sajf. U l-kotba? Ħeqq, mid-dehra l-kotba li kelli kienu kollha fuq in-natura f'pajjiżi bħall-Ingilterra. Għalhekk kont nitħawwad. B'xorti tajba llum intom m'għandkomx għax titħawdu għax kotba fuq in-natura Maltija qegħdin ftit ftit jiżdiedu. Imma issa ħa nħallikom għax ksaħt u naħseb dieħel norqod! Victor Falzon L-editur Mal-faċċata Marelli x'bard! Il-Brimba Sewda (Maltese Spider Orchid) hija waħda minn diversi orkidi li jikbru f'pajjiżna. Anzi mhux talli tikber f'pajjiżna, imma tikber BISS f'pajjiżna. U kif taraw mir-ritratt, tagħmel fjuri sbieħ u delikata. Ritratt ta' Victor Falzon Dehra ta' parti mill-mogħdija fir-riserva naturali tal-Għadira. Ilkom ma tmorru? Ir-riserva tkun miftuħa Sibtijiet u Ħdud mill-10am sal-4pm. Bħal dejjem, dħul b'xejn. Bħalissa tkun bellezza bil-ħdura. il-Kontenut Editorjal Aħbarijiet Ambjenti u Residenti Attività Intervista mal-Karfus il-Ħmir Il-Mistednin Arti fil-Foresta X'nista' nara tgħid? Paġna Falko Il-Ballut tal-Wardija Iktar attività il-Kumitati Ċentrali Megħjun minn Hannah Chisholm. il-Klabb klabb Ħuttaf huma l-membri żgħar u żgħażagħ (-18yrs) ta' BirdLife Malta. Il-klabb jorganizza ħarġiet fil-kampanja, żjarat f'riservi naturali, ħarġiet bil-lanċa, u attività ambjentali. kull xahrejn noħorġu l-magażin Il-Ħuttafa li jirċievu l-membri bil-posta. d-dar Bħalissa fil-klabb qegħdin xi 1000 membru u s-sħubija hija €10 fis-sena. il-Kuntatt indirizz BirdLife Malta 57/28 Triq Abate Rigord Ta' Xbiex XBX 1120 tel 21347644 / 21347645 / 21347646 imejl info@birdlifemalta.org imejl tal-magażin il-huttafa@birdlifemalta.org websajt www.birdlifemalta.org ©BirdLife Malta, Frar 2015 disinn u produzzjoni Victor Falzon, Chris Cachia Zammit Stampat għand Poulton's Print Shop Grazzi eh! aħbarijiet Ir-referendum ħa jsir. Bħal daż-żmien sena konna ħabbarna (f'Il-Ħuttafa 120) li l-BirdLife flimkien ma' diversi għaqdiet oħrajn konna għamilna sforz kbir u ġbarna 44,000 firma. dawn il-firem kienu nġabru biex f'Malta jsir referendum fuq il-kaċċa fir- rebbiegħa. Jiġifieri tiġi ġurnata li fiha l-Maltin jistgħu jmorru jivvutaw jekk iridux li tibqa' ssir kaċċa fir-rebbiegħa. Ftit ġimgħat ilu sirna nafu li IVA dan ir-referendum ħa jsir, u ħa jsir fil-11 April 2015. F'dik id-data l-Maltin ħa jiddeċiedu jekk il-kaċċaturi għandniex inkomplu nħalluhom joħorġu joqtlu l-għasafar fl-istaġun tal-bejta. Għalhekk fil-ġimgħat li ġejjin ser tisimgħu ħafna fuq din il-biċċa xogħol. Aħna li nħobbu n-natura s'intendi se ngħidu LE GĦALL-KAĊĊA FIR-REBBIEGĦA. dawk iż-żewġ fjamingi żgħażagħ li tant tkessaħna bihom fl-aħħar ħarġa tal-magażin m'għadhomx hemm. Fil-lejl ta' bejn il-Ġimgħa 23 u s-Sibt 24 ta' Jannar daħlu xi nies bil- moħbi fir-riserva tal-Għadira u l-għada filgħodu l-fjamingi kienu sparixxaw. X'ġara minnhom? Jew tgerrxu minn min daħal biex jipprova jaqbadhom u taru, jew inkella l-kriminal li daħal għalihom qatilhom, u bħalissa qegħdin f'xi friżer jistennew li jsiru statwa mejta. X'seħta ta' vizzju! Il-blonġuni jbakkru ! Fir-riserva naturali tas-Simar żewġ pari (s'issa!) Blonġuni Żgħar (Little Grebe) għadhom kemm bdew familja! kull par għandu fellus wieħed (s'issa!). din hija vera ħaġa speċjali, l-ewwelnett għax dan l-għasfur ma jbejjet imkien iktar fis-selvaġġ f'Malta. It-tieni nett għax li tbejjet fl-eqqel tax- xitwa hija stramba. F'imkejjen oħrajn fl-ewropa fejn ibejjet il-Blonġun Żgħir mhux normali li jbejtu daqshekk kmieni. Is-soltu jbejtu fir-rebbiegħa bħal għasafar oħrajn! Jekk tridu tgawdu dawn il-ħlewwa ta' frieħ, aqbżu qabża sar-riserva. Is-Simar qiegħed fix-Xemxija u jkun miftuħ għall-publiku nhar ta' Ħadd mill-10am sal-4pm (dħul bla ħlas). Ċaw Ballerini ! :( dawk iż-żewġ Fjamingi żgħażagħ li tant tkessaħna bihom fl- aħħar ħarġa tal-magażin m'għadhomx hemm :( Fil-lejl ta' bejn il-Ġimgħa 23 u s-Sibt 24 ta' Jannar daħal għalihom xi ħadd bil- moħbi fir-riserva tal-Għadira u l-għada filgħodu l-Fjamingi kienu sparixxaw. X'ġara minnhom? Jew tgerrxu u taru, jew inkella l-kriminal li daħal għalihom qatilhom u bħalissa qegħdin f'xi friżer jistennew li jsiru statwa ġo vetrina. X'seħta ta' vizzju! Sebat elef u tmien mija ! nhar is-Sibt 10 Jannar grupp ta' 21 voluntiera mill-BirdLife marru l-Belt Le mhux biex jixtru mir-Roħs ta' Jannar! Iltaqgħu biex jgħoddu z-Zizka Bojod (White Wagtail). dawn l-għasafar jinġabru f'numri kbar biex jorqdu fis-siġar fl-inħawi ta' Pjazza Assedju. Post fejn jinġabru l-għasafar biex jorqdu ngħidulu roost. dan l-istudju ilu jsir ħafna snin u s-siġar f'din il-pjazza minn dejjem kienu l-ikbar roost taz-Zakak Abjad f'pajjiżna. F'temp ta' nofs siegħa (5.00–5.30pm) daħlu l-Belt total ta' 7805 zakak! dan in-numru kiser bi ftit ir-rekord s'issa, li kien 7761 (fl-2009). Grazzi kbira lin-nies tal-BirdLife li ħadu sehem, b'mod speċjali lill-ħabib tagħna denis Cachia li kull sena jorganizza dal-proġett interessanti. Il-ħuttaf itir b'ħeffa kbira u jogħdos mal-wiċċ tal-ilma biex jaqbad l-insetti filwaqt li jżomm ħalqu miftuħ qisu basket. Jidher l-iktar fir- rebbiegħa u l-ħarifa. Ara, frejm vojt! dan ħarablek, Sur editur. Tuba! dak għax is-siġar t'hemm wara huma Luq. Fix-xitwa l-luq iwaqqa' l-weraq. Fir-rebbiegħa joħroġ weraq ġdid, li minn taħt huma bojod u jagħmlu effett sabiħ, qisu s-siġra qed ixxejjirlek meta tgħaddi żiffa. Il-luq jikber l-iktar fejn jgħaddi l-ilma. kif juri isimha, il-bufula tal- qasab tħobb il-qasab. Fir- rebbiegħa tgħaddi minn Malta fi triqitha mill-Afrika lejn l-ewropa. Uħud ibejtu fil-qasab li jikber fir-riserva tas-Simar. Iż-żrinġ jadatta għall-istaġuni differenti fil-widien. Fil-ħarifa jbid fl- ilma, ifaqqsu l-imrieżep u wara xi sitt ġimgħat fl-ilma jrabbu s-saqajn u jsiru żrinġijiet żgħar. Fin-nixfa tas-sajf iż- żrinġ jorqod f'toqba niedja fit-tajn. Malta għandna ħafna widien qalb l-għoljiet. Hemm widien li ma jżommux ilma, oħrajn li jkollhom l-ilma fix-xitwa, bħal Wied Qlejgħa (Chadwick Lakes) li jidher fir-ritratt, u oħrajn li jżommu l-ilma s-sena kollha. Minn dawn tal-aħħar ftit għandna, bħall-Wied tal-Baħrija u Wied il-Lunzjata. Meta post jinbidel daqshekk minn staġun għal ieħor il-ħajja ta' ġo fih trid tadatta wkoll. Min iħobb l-ilma jrid jieħu vantaġġ ta' dawk il-ftit xhur meta l-widien ifuru bl-ilma, u jrid ikun kapaċi wkoll jibqa' ħaj meta l-wied jinxef. Il-qasab tarah jikber f'ħafna widien. Għandu għerq b'saħħtu ħafna tawwali li jikber laġenba tul il-medda tal-wied. Fil-qasab jgħixu u jistkennu diversi għasafar u insetti. Ambjenti u Residenti Il-mazzarelli jħobbu jħufu ma' wiċċ l-ilma. Ikunu xi mara qed tfittex fejn tpoġġi ħalli tbid fl-ilma, jew raġel idur mat-territorju, jew biex jaħtfu xi nemusa mill-ajru. Iż-żgħar ifaqqsu u jgħixu fl-ilma. Il-vjolin tax-xitwa huwa għasfur żgħir ħadrani li tarah f'numri żgħar ifittex l-insetti qalb il-weraq tal-pjanti ħdejn l-ilma. Jgħanni qisu vjolin jew sega b'żewġ noti. F'xi nixxigħat ġieli tara f'wiċċ l-ilma pjanta b'weraq aħdar skur li jifforma xibka fina. din hija ċ-ċfolloq tal-ilma u tagħmel fjuri żgħar bojod bin-nofs isfar skur. Pjanta li tħobb widien bl- ilma hija l-biżbula tal-ilma. Għandha weraq kbir u fir- rebbiegħa tagħmel fjuri żgħar delikati bi tliet petali roża ċar. Il-qabru ma jafx jgħix barra mill-ilma u għalhekk huwa rari ħafna f'Malta. dan l-annimal endemiku ssibu fil-ftit widien li jżommu l-ilma s-sena kollha. Jiekol insetti u ħniex tal-ilma. Intervista ma' fjura Il-Mixja ta' Marzu Reġgħet waslet il-mixja tas-sena. din id-darba ħa nużaw ir-rotta sabiħa mir-Rabat sax-Xemxija, rotta li tgħaddina minn kampanja sabiħa fl-inħawi tad-dwejra, Binġemma u San Martin. Mixja ta' 10km. kif tafu dawk li ġejtu drabi oħra, għal din il- mixja nħobbu niġbru xi ħaġa tal-flus. B'dawn il-flus aħna mbagħad nixtru affarijiet li l-BirdLife ikollha bżonn. Per eżempju bil-flus tas-sena l-oħra xtrajna ħafna trombi biex jużawhom l-istudenti li jżuru r-riservi naturali u li jattendu l-ħarġiet tal-klabb. din is-sena bil-flus li niġbru ħa nagħmlu birdtable kits għall-iskejjel kollha ta' Malta u Għawdex. Ħa nipprovdu trasport lura (€1) mix-Xemxija għar- Rabat fis-1pm. Narawkom eh… Data Il-Ħadd 15 Marzu 2015 ĦIN 8.30am (il-mixja tibda 9am) NILTAQGĦU Quddiem il-Mużew tal-Istazzjon tal- Ferrovija, ħdejn l-Imdina (ara l-mappa) - jekk ma tafux fejn, morru ħdejn il-Villa Rumana u jidderiġukom minn hemm. MERĦBA Membri kollha* u l-familja, ħbieb u skejjel**. *Tfal ta' taħt it-8 snin irid jiġi magħhom xi ħadd kbir (18+). **Skejjel għandhom jibbukkjaw billi jċemplu 21347644/5 jew b'imejl lil education@ birdlifemalta.org Karfus il-Ħmir Alexanders Bonġu, inti l-karfusa li nixtru mingħand tal-ħaxix? Le, jgħiduli karfusa għax il- weraq tiegħi jixbħu lil tal- karfus. U l-ħmir x'għandhom x'jaqsmu? M'għandhom x'jaqsmu xejn. Hija drawwa fl-ilsien Malti li meta pjanta tkun tixbaħ oħra jlaqqmuha 'tal-ħmir', 'tal- ħnieżer', eċċ. Għandek bukketti sbieħ, qed ifakkruni fi pjanta oħra… Forsi qed ifakkruk fil-fjuri tal- bużbież u l-ferla? Għax dawk huma kuġini tiegħi. Aħna qegħdin familja kbira li nissejħu umbelliferi? dakinhar inqassmu l-istiker numru 2. Ojj! dan l-istess li tajtu fil-ħarġa li għaddiet! dak għax il-ħarġa tad-dwejra tħassret għax kienet ix-xita u riħ qawwi. X'għedt? Kważi! Fil-fatt jekk tħares lejn il-bukketti tal-fjuri tagħna fhiex ifakkruk? Mużew tal- Istazzjon Niltaqgħu hawn Ħaħa qishom umbrelel! Għandhom riħa l-fjuri? Għandhom, u ħafna insetti jħobbuha għax spiss iżuruni naħal, żnażan u ħanfus. Ħadt gost nitkellem miegħek, imma ħa jkolli nħallik. Ċaw. Jien ukoll għandi x'nagħmel. Saħħa lilek. Fhimt. kemm ninżel mal- lemin ta-Villa Rumana. il-Mistednin Fil-ġranet kesħin tax-xitwa l-għasafar jieħdu gost bi ftit karità! Armawlhom bird table fil- ġardina u ħudu gost arawhom inaqqru l-ikel. Ir-ritratti f'dil-paġna kollha ttieħdu f'ġardini f'Malta, ħlief tal-merill, li ttieħed f'Għawdex fuq bird table armata… f'gallerija! għasfur tal-bejt Ritratti ta' Victor Falzon ħlief il-kapinera (ta' Ray Galea) u l-merill (ta' Joe Sultana) Arti fil- Foresta Is-Sibt 6 ta' diċembru 2014 wara nofsinhar. Ġurnata sabiħa għal mixja fil-kampanja. Imma l-membri ta' klabb Ħuttaf li ġew dakinhar kienu lesti għal aktar minn hekk. Ilkoll ġibna l-ikel għal piknik fil-Foresta 2000. Iltqajna quddiem ir-riserva tal-Għadira. L-ewwel dħalna ngawdu ftit żewġ fjamingi li kienu qed jippassiġġaw fl-ilma baxx tar-riserva. Minn hemm soqna sa Foresta 2000 u bdejna l-passiġġata tagħna. Ġie magħna r-ranger Ray Vella li spjegalna kif bdiet l-ideja tal- Foresta u laqqagħna mas-siġar u l-pjanti differenti. F'nofs il-mixja tnejn mill-membri – Martina u Rebekah – tawna biċċa xogħol x'nagħmlu. Qalulna niġbru weraq, zkuk, prinjol u anke xi ġebliet żgħar li nsibu mal-mogħdija. Imma ma ridux jgħidulna għaliex. Regola waħda kellna: stajna niġbru biss dak li jkun waqa' fl-art u ma naqtgħu xejn mis-siġar u l-pjanti. Wasalna f'fetħa sabiħa, ilkoll b'idejna mimlijin u anzjużi biex insiru nafu kif ser nużaw dak li ġbarna. Hawnhekk Martina u Rebekah qalulna biex bihom noħolqu xi ħaġa artistika marbuta mal-Milied. Inqsamna fi gruppi u qgħadna nivvintaw. Veru ħadna gost. Wara ħadna xi ritratti (kif taraw hawn fuq) u erġajna poġġejna kollox lura fil-Foresta. kienet ħarġa bellezza u issa għandi ġenn għall-ħarġa li jmiss: il-mixja għan-natura fil-15 ta' Marzu. nispera narakom. X'nista' nara tgħid? Għakrux Mara fuq werqa tal-Għansar Francesco Tanti 7 Ibagħtulna tpinġijiet u ritratti li tieħdu tan-natura (mhux pets jew pjanti kkultivati) ħa nġibuhom f'dil- paġna. Basta jkunu veru tagħkom. Ibagħtuhom bl-imejl jew bil-posta. Ħaħa, erġajt bdiltu xagħrek mill-aħħar darba! Għalkemm jgħidulu Għakrux Mara, dal-bebbuxu huwa fil-fatt raġel u anke mara. Ħafna bebbux huma hekk. Annimali hekk jgħidulhom ermafroditi Pespus Lil min ikun irqiq ħafna u ma tantx jiekol ngħidulu 'pespus'. Il-Pespus huwa għasfur żgħir daqs Tal-Bejt li jidher fil-ħarifa u x-xitwa. Għall-kuntrarju tal-idjoma, iqatta' ħafna ħin jiġri fl-art ifittex dud u insetti biex jikolhom. Il-Pespus issibu l-aktar f'kampanja miftuħa u fix-xagħri, fejn il-lewn mitfi tiegħu jgħinu jinsatar. Meta tersaq lejh, itir titjira mmewġa filwaqt li jsemma' t-tpespisa li minnha ħa ismu, u malajr jerġa' jinżel fl-art. Għandu wkoll għanja sabiħa imma f'pajjiżna ma nisimgħuhiex. Għalkemm għadu għasfur pjuttost komuni, fl-antik kien jidher f'numri akbar. Fi żmien il-passa jidhru għasafar oħra mir-razza tal-Pespus, bħad-diżż (Tree Pipit) li jixbħu ħafna fid-dehra. Jingħarfu aktar mill-għajta milli mid-dehra. Tinsewx ukoll il-Mixja Maratona f'Marzu. dettalji p6. ħuttafa Natura 2000 Natura mħarsa Il-Ballut tal-Wardija Fejn qiegħed? Il-Ballut tal- Wardija qiegħed ma' ħenb ta' għolja li tittawwal fuq ix-Xemxija. Malta għandha ambjenti naturali li huma varjati daqs kemm huma interessanti. Ambjent naturali li żgur li huwa nieqes sew f'Malta huwa dak tal-foresti. Xi darba żgur kien hawn foresti ħafna ikbar, kemm f'Malta kif ukoll mal-pajjiżi tal-kosta kollha tal-Mediterran. Imma bil- wasla tal-bniedem l-imsaġar bdew ftit ftit jonqsu, jew għax kellna bżonn l-art għall-biedja u għall-bini, jew għax kellna bżonn l-injam tas-siġar, jew ħafna drabi minħabba t-tnejn. Insomma ftit ftit spiċċaw il-foresti u bdejna noħolqu Malta kif nafuha llum, bil-meded kbar ta' agrikoltura, bil-bini, bit-toroq u bl-infrastruttura kollha li aħna l-bnedmin neħtieġu. Il-buż-buż-buż-buż-buż-… Il-Ballut tal-Wardija huwa interessanti għax huwa fdal ta' dak iż-żmien meta Malta kellha boskijiet ħafna ikbar milli għandha illum (jew forsi aħjar ngħidu milli m'għandhiex illum!). F'Malta għandna biss erba' postijiet bi fdalijiet tal- foresti l-antiki, u dan huwa wieħed minnhom. Il-Ballut li nsibu hawnhekk x'aktarx li huma fost l-eqdem siġar f'Malta, b'età li tista' tkun ta' xi 1000 sena! Fil-ħajja tal-bnedmin, f'elf sena jitwieldu xi 30 ġenerazzjoni ta' nies, jiġifieri (1) inti, u qablek (2) ommok u missierek, u qabilhom (3) in-nanniet, u qabilhom (4) il-bużnanniet – u nkomplu sejrin lura bil-buż-buż-buż-buż-nanniet għal 30 darba! Fil-fatt jekk immorru lura elf sena fl-istorja ta' Malta – fis-sena 1015 – naslu fiż-żmien meta Malta kienet taħt il- ħakma Għarbija, u fil-bidu nett tat-tnissil tal-lingwa Maltija! Matul daż-żmien kollu dawn is-siġar baqgħu hemm – tul assedji, gwerer, imperi, rejiet, kavallieri, twelid u mwiet – iħaddru u jżerrgħu. Qisu ż-żmien ma jfisser xejn għalihom dawn is-siġar! Fir- ritratt ta' fuq taraw waħda minn dawn il-ballutiet majestużi. Il-frott tal-ballut jgħidulu ġandar, bl- Ingliż acorns. Il-limiti tas-Sit natura 2000 xagħri qasab natura 2000 hija sensiela ta' postijiet madwar l-ewropa fejn in-natura hija protetta. Hemm iktar minn 27,300 sit natura 2000, u 39 minnhom qegħdin f'Malta. dan is-sit natura 2000 mhuwiex ta' valur biss għall-Ballut, għalkemm żgur li tapprezzaw il-valur storiku u ekoloġiku ta' dawn is-siġar. Insibu wkoll diversi siġar taż-Żnuber, li wkoll huma antiki, u li għalkemm tħawlu mill-bniedem żmien ilu, issa saru parti integrali mill-komunità naturali. Hemm ukoll siġar taż-Żebbuġ, Ħarrub, Deru, Riħan u Rummien, kif ukoll popolazzjonijiet ta' Żagħrun u Alaternu. din tal-aħħar xejn ma hi komuni fil-Gżejjer Maltin, u din t'hawn hija waħda mill-ftit popolazzjonijiet naturali ta' din l-ispeċi. Hemm ukoll diversi speċi ta' fungi li jikbru hawnhekk u li ma tantx jinstabu f'postijiet oħra. Il-fawna tas-sit hija wkoll ta' interess kbir, u tinkludi ħafna insetti endemiċi, rari, jew mhedda fil-Gżejjer Maltin, u li jiddependu minn dan l-ambjent uniku. Minħabba l-istorja tiegħu, il-Ballut tal-Wardija għandu ċertu seħer kważi maġiku. Imma dan l-ambjent huwa wkoll 1vulnerabbli immens, fdal uniku ta' ambjent li m'għadux jeżisti f'artna. Għandu jservina ta' widen biex inħarsu l-wirt naturali kollu li għadna nistgħu ngawdu. żagħrun Mappa tal- Ballut tal- Wardija L-Amanita ovoidea hija speċi ta' faqqiegħ rarissma f'Malta. S'issa nstabet biss fil-Ballut tal-Wardija. 1vulnerabbli. Annimal, pjanta jew ħabitat li ma tantx ikunu komuni u li hemm xi periklu li minħabba fih jistgħu jsiru rari jew jinqerdu. Sorry ta, imma inti ma ġabukx diġà fil-ħarġa li għaddiet? kont fl-artiklu tal- Maqluba, hux? X'kien erġajt tfaċċajt? Ħeqq xi tridni nagħmel, ladarba anke fil-Ballut tal- Wardija sabuni. Tpinġijiet meħudin mill-ktieb Flora u Fawna ta' Malta (dipartiment għall-Ħarsien tal-Ambjent 1995) Torneuma maltense Bumunqar endemiku għal Malta Bħalma għamilna b'suċċess is-sena l-oħra, se nerġgħu nagħmlu kaċċa għall- bajd u attivitajiet oħrajn tat-tip nature detectives għalikom u għall- familja kollha. Ejjew ħudu pjaċir magħna! Kaċċa għall- Bajd tal-Għid Data Is-Sibt 4 April 2015 Post Ir-Riserva naturali tas-Simar Importanti li tibbukkjaw. Ibagħtu imejl lil education@birdlifemalta.org jew ċemplu 21347644 fejn tingħataw iktar dettalji. Jekk iġġedded is-sħubija fi Klabb Ħuttaf (jew tidħol membru jekk m'intix) għandna dal-ktieb għalik. 40 paġna ta' pjanti u annimali biex tagħtihom kulur. Ħaffef qabel jispiċċaw! dan il-ktieb ma jinstabx għall-bejgħ. Sħubija fi klabb Ħutaf hija €10